钦定古今图书集成/方舆汇编/职方典/第1199卷 > 《醉歌行赠公安颜少府请顾八题壁》
## 钦定古今图书集成/方舆汇编/职方典/第1199卷 > 《醉歌行赠公安颜少府请顾八题壁》

前人

神仙中人不易得，颜氏之子才孤标。天马长鸣待驾
驭，秋鹰整翮当云霄。“君不见东吴顾文学，君不见西
汉杜陵老。诗家笔势君不嫌，词翰升堂为君扫。”是日
霜风冻《七泽》，乌蛮落照衔赤壁，酒酣耳热忘头白。感
君意气无所惜，一为歌行歌主客。